OpenLLM-France/wikimedia huggingface dataset:
# El cop perfecte

El cop perfecte (títol original: Diggstown) és una pel·lícula estatunidenca dirigida per Michael Ritchie, protagonitzada per James Woods, Louis Gosset Jr. i Bruce Dern. També tenen papers importants Heather Graham i Oliver Platt. Ha estat doblada al català.

## Argument

Gabriel Caine (James Woods) és un estafador que acaba de sortir de la presó que busca fer un gran negoci. Arriba a Diggstown, ciutat controlada per John Gillon (Bruce Dern), magnat corrupte que anys enrere representava al gran campió de boxa, Charles Macom Diggs.
En la cantina del lloc, Fitz (Oliver Platt), un soci de Gabriel, diu conèixer a un boxador capaç de vèncer a 10 oponents en un dia, menyspreant al gran campió Diggs. El fill de Gillon, amb el suport del seu pare, aposta per ell. Gabriel apareix i dona suport a Fitz, i les apostes pugen fins al cel. Caine llavors va a convèncer el boxador, "Honey" Roy Palmer (Louis Gossett Jr.), un antic soci, d'entrar en el joc. Palmer primer refusa, però acaba cedint. El detall és que "Honey" acaba de fer els 40 i ja s'ha retirat de la boxa. No obstant això, comença la preparació cap al gran esdeveniment, on els participants estan disposats a tot amb tal d'evitar la seva derrota.

## Repartiment

* James Woods: Gabriel Caine
* Louis Gossett Jr.: 'Honey' Roy Palmer
* Bruce Dern: John Gillon
* Oliver Platt: Fitz
* Heather Graham: Emily Forrester
* Randall 'Tex' Cobb: Wolf Forrester
* Thomas Wilson Brown: Robby Gillon
* Duane Davis: Hambone Busby
* David Fresc: Fish
* Willie Green: Hammerhead Facin
* Orestes Matacena: Victor Corsini
* Kim Robillard: Xèrif Stennis
* John Short: Corny 'Buster' Robbins
* Michael McGrady: Frank Mangrum
* Roger Hewlett: Sam Lester
* James Caviezel: Billy Hargrove

## Crítica

* "Picardia, drama i humor per a una cinta que se sustenta gràcies a la seva parella protagonista. Entretinguda"

## Referències

* ↑ «El cop perfecte». esadir.cat.
* ↑ «Diggstown». The New York Times.
* ↑ Morales, Fernando «Diggstown». El País.
# The General's Daughter

The General's Daughter és una pel·lícula policíaca estatunidenca de Simon West estrenada el 1999.

## Argument

Paul Brenner i Sarah Sunhill, investigadors a la CID (Divisió d'investigacions criminals de l'exèrcit) i antics amants, estan encarregats d'investigar l'assassinat de la capitana Elisabeth Campbell. Filla del general Campbell, un heroi nacional cridat a un futur polític, ha estat escanyada i aparentment violada. Submergint-se en la vida sexual tumultuosa i en el passat tràgic de la víctima, Brenner i Sunhill xoquen amb tots aquells, i en són molts, que no tenen interès que la veritat surti a la llum.

## Repartiment

* Madeleine Stowe: Sarah Sunhill
* John Travolta: Paul Brenner
* James Cromwell: Joseph Campbell
* Leslie Stefanson: Elisabeth Campbell
* Timothy Hutton: William Kent
* Clarence Williams: George Fowler

## Al voltant de la pel·lícula

Més aviat mal rebuda per la crítica, la pel·lícula va tenir en canvi èxit amb el públic, classificant-se en dinovena posició al box-office estatunidenc el 1999. Va aconseguir més de 100 milions de dòlars als Estats Units, i prop de 50 a l'estranger.

## Referències

* ↑ «The General's Daughter». The New York Times.
* ↑ Box Office Mojo
# La brigada de Sharky

La brigada de Sharky (títol original: Sharky's Machine) és una pel·lícula estatunidenca dirigida per Burt Reynolds, estrenada el 1981, basada en la novel·la Sharky's Machine de William Diehl. Ha estat doblada al català.

## Argument

Aquesta pel·lícula conta la història d'un policia d'estupefaents, "Sharky" (Burt Reynolds), traslladat a la brigada de mals costums de resultes d'un error. No li caldrà molt de temps per posar al descobert una xarxa de prostitució d'alt nivell.

## Producció

Reynolds va afirmar estar atret per la pel·lícula perquè era similar al clàssic de cinema negre de 1944 Laura, la seva pel·lícula favorita. Va parlar a John Boorman sobre la direcció, però acabava de fer Excalibur. Boorman va suggerir Reynolds per dirigir-la.
A 220 peus, l'escena d'acció de l'hotel Hyatt Regency d'Atlanta (com Westin Peachtree Plaza) és l'escena d'acció rodada a més alçada per una pel·lícula estrenada comercialment. El doblador era Dar Robinson. Malgrat ser una caiguda que va marcar un rècord, només el començament de l'escena, mentre passa per la finestra, va ser utilitzat en la pel·lícula.
Diehl, que tenia 50 anys quan va començar a escriure la novel·la, va veure la pel·lícula rodar-se en exteriors a i al voltant de la seva ciutat d'Atlanta, Georgia. El famós lluitador El Mongol va fer la part del conductor de la limusina en la pel·lícula. Els crèdits d'obertura utilitzen la cançó d'impacte "Stree Life" de The Crusaders amb el vocalista Randy Crawford. L'enregistrament de la pel·lícula és una versió més nova orquestrada per Doc Severinsen. Aquesta versió és molt més potent i més ràpida amb una orquestra, que la que Quentin Tarantino inclouria a Jackie Brown (1997). Estranyament (i potser per manca de temps), el minut i mig de l'inici de la cançó que s'havia de sentir sobre la majoria dels crèdits d'obertura va ser eliminat de la banda sonora.
L'àlbum de la banda sonora ha estat reeditat després de trenta anys amb l'etiqueta Varèse Sarabande.

## Repartiment

* Burt Reynolds: Sharky
* Charles Durning: Friscoe
* Vittorio Gassman: Victor
* Brian Keith: Papa
* Bernie Casey: Arch
* Rachel Ward: Dominoe
* Darryl Hickman: Smiley
* Earl Holliman: Hotchkins
* Henry Silva: Billy Score
* Richard Libertini: Nosh
* John Fiedler: Twigs
* Hari Rhodes: Highball
* Joseph Mascolo: JoJo
* Carol Locatell: Mabel

## Referències

* ↑ esadir.cat. La brigada de Sharky. esadir.cat.
* ↑ «Sharky's Machine». The New York Times.
* ↑ Burt Reynolds: --Getting Behind the Camera Burt Reynolds Behind The Lens By STEPHEN FARBER.
* ↑ Sharky's Machine original soundtrack, film credits
# Sòcies i enemigues

Sòcies i enemigues (títol original en anglès, Like a Boss) és una pel·lícula de comèdia estatunidenca del 2020 dirigida per Miguel Arteta, escrita per Sam Pitman i Adam Cole-Kelly, i protagonitzada per Tiffany Haddish, Rose Byrne i Salma Hayek. La trama segueix dues amigues que intenten recuperar el control de la seva empresa de cosmètics d'un tità de la indústria. S'ha doblat al valencià per a À Punt.
La pel·lícula es va estrenar als Estats Units el 10 de gener de 2020 a càrrec de Paramount Pictures. La pel·lícula va rebre crítiques negatives, tot i que els elogis pel repartiment.

## Referències

* ↑ «Paramount Wins Scrum For Tiffany Haddish; Miguel Arteta To Direct Her In 'Limited Partners'». Deadline, 09-07-2018 [Consulta: 18 juliol 2018].
* ↑ «Rose Byrne in Talks to Join Tiffany Haddish in 'Limited Partners' (Exclusive)» (en anglès). The Hollywood Reporter, 16-07-2018 [Consulta: 18 juliol 2018].
* ↑ «Programació». À Punt. [Consulta: 24 juliol 2023].
* ↑ Pederson, Erik. «Paramount Moves 'Limited Partners' To 2020 & Dates 'The Tiger's Apprentice' Toon», 15-03-2019. [Consulta: 17 març 2019].
* ↑ «Like a Boss - Rotten Tomatoes» (en anglès), 10-01-2020. [Consulta: 24 juliol 2023].
# Àngel de venjança

Àngel de venjança (títol original, Lila & Eve) és una pel·lícula de drama criminal estatunidenca del 2015 dirigida per Charles Stone III i escrita per Patrick Gilfillan. La pel·lícula és protagonitzada per Viola Davis i Jennifer Lopez. Es va exhibir per primer cop al Festival de Cinema de Sundance de 2015 i es va estrenar a Amèrica del Nord el 17 de juliol de 2015, en un llançament limitat i a la carta a càrrec de Samuel Goldwyn Films. És la segona vegada que Davis i Lopez actuen juntes en una pel·lícula, després d'Un embolic molt perillós el 1998. S'ha doblat i subtitulat al català.

## Producció

El desembre de 2013, Jennifer Lopez i Viola Davis es van unir per protagonitzar aquest drama independent. El 23 de gener de 2014, Yolonda Ross es va unir al repartiment de la pel·lícula, com a membre d'un grup de suport "Mothers of Lost Children", que ajuda les dones que han perdut els fills a causa de la violència. El 27 de gener de 2014, Lifetime Films (la divisió cinematogràfica del canal Lifetime) i A+E Studios van unir-se per produir la pel·lícula juntament amb JuVee Productions i ChickFlick Productions. El 6 de febrer de 2014, Aml Ameen es va afegir al repartiment de la pel·lícula, com el fill gran de la Lila, l'Stephon.
El rodatge va començar el 21 de gener de 2014 a Atlanta.

## Referències

* 1 2 3 Andreeva, Nellie «Lifetime Films And A+E Studios Board Indie 'Lila And Eve' Starring Viola Davis & Jennifer Lopez». , 27-01-2014 [Consulta: 7 febrer 2014].
* ↑ «Jennifer Lopez & Viola Davis Start Shooting 'Lila & Eve'!». Arxivat de l'original el 2017-07-04. [Consulta: 26 maig 2024].
* ↑ Davis, Edward «Watch: Jennifer Lopez & Viola Davis Get Revenge In First Trailer For 'Lila And Eve'». Indie Wire, 04-06-2015 [Consulta: 17 juliol 2015].
* ↑ «Àngel de venjança». Goita què fan, ara!. [Consulta: 26 maig 2024].
* ↑ «Jennifer Lopez Teams With Viola Davis For New Film 'Lila & Eve'». , 17-12-2013 [Consulta: 7 febrer 2014].
* ↑ «'Go for Sisters' Star Yolonda Ross to Join Jennifer Lopez, Viola Davis in Indie Movie 'Lila & Eve'». , 23-01-2014 [Consulta: 7 febrer 2014].
* ↑ «Aml Ameen Joins Viola Davis-Starrer 'Lila And Eve'». , 06-02-2014 [Consulta: 7 febrer 2014].
* ↑ «Jennifer Lopez & Viola Davis Start Shooting 'Lila & Eve'!». ewallstreeter.com. Arxivat de l'original el 8 February 2014. [Consulta: 7 febrer 2014].
# Boissuelh (Alta Viena)

Boissuélh (en francès Boisseuil) és un municipi francès situat al departament de l'Alta Viena i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 566 | 574 | 838 | 1223 | 1558 | 1969 | 2409 | 2463 | 2538 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat | Partit |
| 2001- | Jean-Louis Nouhaud | PS |

## Agermanaments

* Soneixa

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Bòscmian

Bòsc Mian (en francès Bosmie-l'Aiguille) és un municipi francès situat al departament de l'Alta Viena i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 956 | 1191 | 1332 | 1704 | 1950 | 2197 | 2287 | 2279 | 2288 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat | Partit |
| 2008- | Maurice Leboutet | PS |

## Agermanaments

* Pedralba

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Malerèt de Baissac

Malerèt (en francès Malleret) és un municipi francès situat al departament de la Cruesa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 78 | 89 | 75 | 61 | 44 | 46 | 40 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Michel Lacrocq | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Dillinger

Dillinger és una pel·lícula estatunidenca escrita i dirigida per John Milius, i estrenada el 1973. Ha estat doblada al català.

## Argument

La pel·lícula explica els últims anys de la vida del gàngster John Dillinger i de l'agent de l'FBI Melvin Purvis llançat a la seva persecució, en el context de la Gran Depressió dels anys 1930.

## Repartiment

* Warren Oates: John Dillinger
* Ben Johnson: Melvin Purvis
* Michelle Phillips: Billie Frechette
* Cloris Leachman: Anna Sage
* Harry Dean Stanton: Homer Van Meter
* Geoffrey Lewis: Harry Pierpont
* John P. Ryan: Charles Mackley
* Richard Dreyfuss: Baby Face Nelson
* Steve Kanaly: Pretty Boy Floyd
* John Martino: Eddie Martin
* Roy Jenson: Samuel Cowley
* Read Morgan: Big Jim Wollard
* Frank McRae: Reed Youngblood

## Premis i nominacions
### Nominacions

* 1974: Globus d'Or a la nova promesa femenina per Michelle Phillips

## Referències

* ↑ esadir.cat. Dillinger. esadir.cat.
* ↑ «Dillinger». The New York Times.
* ↑ Premis i nominacions

## Enllaços externs

* Critique a The New York Times (anglès)
# Culex

Culex és un gènere de dípters nematòcers de la família Culicidae. Les femelles són hematòfagues; moltes de les seves espècies actuen com a vectors d'importants malalties, com el virus del Nil occidental, la filariosi, encefalitis víriques (encefalitis japonesa, encefalitis equina veneçolana i encefalitis de Sanit Louis) i la malària aviar.
Existeix un gran nombre d'espècies de Culex, en 1955, a Panamà només, es van descriure 88 espècies.
El mosquit adult pot mesurar de 4-10 mms. (0,16-0,4 polzades), i morfològicament es compon d'un cap, tòrax i abdomen. Posseeix també ales, les quals l'habilita para volar, un factor important en la capacitat de l'artròpode per transmetre malalties.
El cicle de desenvolupament dura 2 setmanes i passa per una metamorfosi completa. Els ous els ponen separadament o en lots, depèn de l'espècie, i desclouen en presència d'aigua. En el seu estat larval, el mosquit viu a l'aigua i s'alimenta de material orgànic i plantes, per després desenvolupar-se en una pupa que té forma de coma, no s'alimenta i es converteix en adult en un o dos dies.

## Referències

* ↑ Hayes, EB; Komar, N; et al «Epidemiology and Transmission Dynamics of West Nile Virus Disease» (en anglès). Emerg Infect Dis, 2005 Aug; 11 (8), pp.1167-73. DOI: 10.3201/eid1108.050289a. PMID: 16102302 [Consulta: 3 octubre 2015].
* ↑ Salazar, Myriam Janeth and Moncada, Ligia Inés. Life cycle of Culex quinquefasciatus Say (Diptera: Culicidae) under uncontrolled conditions. Biomédica (Bogotá). [online]. Dec. 2004, vol.24, no.4 [cited 24 September 2007], p.385-392. Available from [World Wide Web: ]. ISSN 0120-4157

## Bibliografia

* Galindo, P & Blanton, F.S. An annotated list of the Culex of Panama (Diptera, Culicidae). Arxivat 2007-09-26 a Wayback Machine. Proceedings of the Entomological Society of Washington (1955). 57(2):68-74

## Enllaços externs

* Catàleg de mosquitos Arxivat 2007-07-02 a Wayback Machine.
* Catàleg sistemàtic dels Culicidae (anglès): List of Culex species Arxivat 2007-07-17 a Wayback Machine.
* VectorBase pàgina de Culex pipiens Arxivat 2007-09-29 a Wayback Machine.
# The Heck with Hollywood!

The Heck With Hollywood! és un documental estatunidenc del 1991 sobre les tribulacions del rodatge d'una pel·lícula independent, dirigida per Doug Block.

## Repartiment

* Gerry Cook - Ell mateix
* Jennifer Fox - Ella mateixa
* Peter M. Hargrove - Distribuïdor donant la mà a l'ascensor
* Ted Lichtenfeld - Ell mateix

## Referències

* ↑ Maslin, Janet «New York Times: The Heck With Hollywood!». The New York Times, 2008 [Consulta: 3 agost 2008]. Arxivat October 11, 2008$^{[Datemismatch]}$, a Wayback Machine.

## Enllaços externs

* The Heck with Hollywood! a la pàgina de Doug Block
# Zebulon Montgomery Pike

Zebulon Montgomery Pike (Lamberton, 5 de gener de 1779 - York, Upper Canada, 27 d'abril de 1813) va ser un militar i explorador nord-americà, conegut per haver dut a terme l'expedició Pike, sovint comparada amb l'expedició de Lewis i Clark, en la qual va cartografiar gran part de la secció sud dels terrenys adquirits en la Compra de la Louisiana. En el seu honor, es va nomenar el pic Pikes a Colorado, i deu comtats de diversos estats dels Estats Units porten el seu nom.
En 1794 va ingressar de cadet en l'exèrcit, i cinc anys després va ser nomenat primer tinent. En 1804 va rebre l'ordre d'explorar des de Sant Louis fins a les fonts de l'Mississipi amb el doble objecte de reunir notícies comercials, principalment sobre la Companyia del Nord-oest, i travar relciones amb els indis per signar amb ells tractats de pau. A poc d'acabada aquesta missió va rebre l'encàrrec d'explorar el riu Arkansas i el Red River. Va marxar Pike al front d'un destacament compost de 21 soldats i 2 tinents, començant l'expedició el 15 de juliol de 1806. Va remuntar el Osage, arribant a la gran aldea dels indis d'aquell pais, i seguint el curs de riu Arkansas va ser en direcció a l'Oest atravessand dilatadísimas praderies en una plana de centenars de milles fins a arribar a peu de les muntanyes Rocoses, les crestes van veure el 15 de novembre. Va ser llavors explorada la regió on pren origen el riu Arkansas, i penetrant els expedicionaris en les possessions espanyoles, Pike va ser fet presoner el 26 de febrer de 1807 i conduït a la ciutat de Santa Fe, que des de la seva fundació pertanyia als dominis d'Espanya. El 27 de març va ser posat en llibertat en Chihuahua, on li havien portat des de Santa Fe, tornant als Estats Units sense rescatar els seus apunts de viatge.
Les regions que travessés Pike més tard van ser explorades científicament, i des de llavors el majestuós pic de les muntanyes porta el nom d'aquell primer explorador.
El 1806 va ser ascendit a capità, á comandant el 1808, á tinent coronel en 1809 i á coronel el 1812. Durant la guerra de 1812 va ser mort en l'atac contra York. El seu Account of an Expedition to the Sources of the Mississippi and through Wetern parts of Louisiana, etc. es va publicar a Filadèlfia el 1810, es va reimprimir i va corregir a Londres el 1814, es va traduir al francès i va publicar a París el 1812 i al neerlandès el 1812, publicant aquesta última versió a Amsterdam.
Alguns dels apunts que li van ser confiscats a Mèxic es conserven en els arxius d'aquesta nació i els més importants van ser publicats per H. E. Bolton a American Historical Review (XIII, 798-827-1907-1908); La millor edició del Account és la d'Elliott Clones (3 vol. Nova York, 1895).

## Referències

* Enciclopèdia Espasa, volum núm.. 44. pàg. 850 (ISBN 84-239-4544-8)
# El guarda del zoo

El guarda del zoo (Zookeeper en anglès) és una pel·lícula nord-americana de comèdia, protagonitzada per Kevin James i Rosario Dawson, i amb les veus d'Adam Sandler, Sylvester Stallone, Nick Nolte, Mary Elizabeth Winstead, Judd Apatow, Jon Favreau, Cher i Faizon Love. La pel·lícula és produïda per la companyia de Sandler, Happy Madison, i va ser co-distribuïda per Metro-Goldwyn-Mayer i Columbia Pictures. Es va estrenar el 8 de juliol de 2011. Ha estat doblada al català.

## Sinopsi

Els animals en un zoològic en particular decideixen trencar el seu codi de silenci per ajudar el seu adorat cuidador perquè obtingui l'atenció d'una dona en particular.

## Repartiment

* Kevin James com a Griffin Keyes.
* Rosario Dawson com a Kate.
* Leslie Bibb com a Stephanie.
* Ken Jeong com a Venom.
* Donnie Wahlberg com a Shane.
* Joe Rogan com a Gale.
* Nicholas Turturro com a Manny.
* Sylvester Stallone és la veu de Joe, el lleó.
* Nick Nolte és la veu de Bernie, el Goril·la.
* Adam Sandler és la veu de Donald, el mono.
* Mary Elizabeth Winstead és la veu de Charlene, la jirafa.
* Judd Apatow és la veu de Bary, l'elefant.
* Cher és la veu de lleona.
* Maya Rudolph és la veu de Mollie, la jirafa.

## Producció

El 22 d'abril de 2008, es va anunciar que Metro-Goldwyn-Mayer havia comprat el guió de la pel·lícula, per 2 milions de dòlars, contra DreamWorks Pictures i Walt Disney Pictures, i amb Walt Becker vinculat a la direcció i producció.
El rodatge va començar a Boston el 17 d'agost de 2009, amb l'objectiu d'estrenar-se l'octubre de 2010, tot i que finalment va ser el 8 de juliol de 2011. Va acabar de rodar-se el 30 d'octubre de 2009.

## Referències

* ↑ «El guarda del zoo». Goita què fan, ara!. [Consulta: 19 març 2023].
* ↑ Sperling, Nicole «Sony moves upcoming Kevin James comedy 'Zookeeper' into summer 2011». Entertainment Weekly, 27-04-2010 [Consulta: 21 juny 2010]. Arxivat 2010-07-01 a Wayback Machine. «Còpia arxivada». Arxivat de l'original el 2010-07-01. [Consulta: 19 març 2023].
* ↑ «MGM gets 'Zookeeper'». [Consulta: 20 desembre 2020].
* ↑ «Zookeeper Film Production Details». Variety, 10-09-2009 [Consulta: 21 juny 2010].

## Enllaços externs

* Web oficial
* El guarda del zoo a Goita què fan, ara!
# Oboniobita

L'oboniobita és un mineral de la classe dels òxids.

## Característiques

L'oboniobita és un òxid de fórmula química Mg₄Nb₂O₉. Va ser aprovada com a espècie vàlida per l'Associació Mineralògica Internacional en el mes de maig de l'any 2024. Va ser publicada a la revista xinesa Chinese Journal of Geology per Haidong She et al. en el mes de setembre de 2024 amb el títol Oboniobite and Scandio-fluoro-eckermannite, two new minerals in the Bayan Obo deposit, Inner Mongolia. Cristal·litza en el sistema trigonal. Segons la classificació de Nickel-Strunz pertany a «04.CB: Òxids amb proporció metall:oxigen = 2:3, 3:5, i similars, amb cations de mida mitja».
Les mostres que van servir per a determinar l'espècie, el que es coneix com a material tipus, es troben conservades a les col·leccions del Museu de Geologia i Institut de Geologia i Geofísica de l'Acadèmia Xinesa de Ciències, a Beijing (República Popular de la Xina), amb els números de catàleg: KDX075 i M8237, i al Museu Geològic de la Xina, també a Beijing, amb el número de catàleg: GMCTM2023012.

## Formació i jaciments

Va ser descoberta al dipòsit polimetàl·lic de Bayan Obo, al marge nord del crató de la Xina del Nord (Mongòlia Interior, República Popular de la Xina). Aquest indret és l'únic de tot el planeta on ha estat descrita aquesta espècie mineral.

## Referències

* 1 2 «Oboniobite» (en anglès). Mindat. [Consulta: 13 juliol 2024].
* 1 2 3 Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 79». European Journal of Mineralogy, 36, 3, 25-06-2024, pàg. 525–528. DOI: https://doi.org/10.5194/ejm-36-525-2024 [Consulta: 13 juliol 2024].
* ↑ Haidong She; Shuangliang Liu, Hongrui Fan, Xiangping Gu, Xiaochun Li, Kuifeng Yang, Qiwei Wang «Oboniobite and Scandio-fluoro-eckermannite, two new minerals in the Bayan Obo deposit, Inner Mongolia». Chinese Journal of Geology, 59, 5, 2024, pàg. 1466 - 1469. DOI: https://doi.org/10.12017/dzkx.2024.101 [Consulta: 19 novembre 2024].
* ↑ «Strunz-mindat (2024) Classification - With medium-sized cations». Mindat. [Consulta: 13 juliol 2024].